Jean Alesi
Žanas Alezy (g. 1964 m. birželio 11 d.) – buvęs Formulės 1 lenktynininkas iš Prancūzijos. Per savo 13 metų karjerą prancūzas atstovavo Tyrrell, Ferrari, Benetton, Sauber, Prost ir Jordan ekipoms. Geriausiai jam sekėsi 1995 m. sezonas su Ferrari, kuomet Alesi pelnė savo vienintelę pergalę. Savo karjerą Formulėje 1 Alesi baigė po 2001 m. sezono su Jordan komanda. Po to 5 metus iš eilės prancūzas dalyvavo DTM čempionate. Jame jis pelnė keturias pergales.